kardosdrur/scandi-wiki huggingface dataset:
Seal

Seal Henry Olusegun Kwassi Olumide Adelo Samuel (født 19. februar 1963 i Paddington, London) er en engelsk soul-sanger og sangskriver med nigerianske og brasilianske rødder. Som kunstner går han kun under sit fornavn, Seal. Han har vundet adskillige musikpriser igennem karrieren, herunder tre Brit Awards, fire Grammy Awards og én MTV Video Music Award. Seal er bedst kendt for hitsinglen, "Kiss from a Rose", som medvirkede på soundtracket til Batman Forever i 1995. Han har solgt over 20 millioner albummer på verdensplan. 

Seal fik konstateret hudsygdommen Diskoid lupus erythematosus som 23 årig. Sygdommen har givet sangeren hans karakteristiske ar på kinderne.

Karriere 
Seal fik sit gennembrudshit sammen med Adamski, da de udgav singlen Killer, hvilket lå på først pladsen på den engelske hitliste i år 1990. Derefter fik han en kontrakt på Sire Records, hvor han udgav sit debutalbum. Herefter han han haft hit som Crazy, Prayer for the Dying og Kiss from a Rose fra 1995, som var titelsangen til filmen Batman Forever. Singlen har hittet toppet på 18. pladsen på den danske hitliste, og tredjepladsen på iTunes, efter Martin sang sangen i X-Factor, 2008, 13 år efter udgivelsen. I år 1996 lavede han et cover af Steve Miller Brands Fly Like an Eagle, som kom på soundtracket til filmen Space Jam.

Seal har udgivet tre selvopkaldte album år 1991, 1994 og 2003. Herudover har han også udgivet albumet Human Being fra 1998 og opsamlings albumet Best 1991-2004 fra 2004. I 2005 udgav han livealbumet Live In Paris.

Personlige liv 
Seals forældre var Adebisi Samuel, en nigeriansk indvandrer, og Francis Samuel, en brasiliansk indvandrer. Seal er kendt for sit ar på den ene kind, som han fik som barn på grund af hudsygdommen Lupus. Efter skolen studerede Seal arkitektur og ingeniørvidenskab.

Den 4. januar 2004 forlovede han sig med den tyske supermodel, Heidi Klum. De giftede sig senere og sammen har de to børn; Henry (født 2005), og Johan (født 2006). De er nu blevet skilt.

Diskografi 
 Seal (1991)
 Seal II (1994)
 Human Being (1998)
 Seal IV (2003)
 System (2007)
 Soul (2008)
 Commitment (2010)
 Soul 2 (2011)
 7 (2015)

Kilder

Eksterne henvisninger 
 
 

Sangere fra England
Sangskrivere fra Storbritannien
Rosalinde Mynster

Rosalinde Mynster (født 28. september 1990 på Frederiksberg) er en dansk skuespiller.

Karriere 
Mynster fik sin filmdebut som 16-årig i Niels Arden Oplevs drama To verdener fra 2008, som byggede på en sand historie om et Jehovas Vidne, som bryder fri fra sin familie og menighed. I 2009 blev filmen det danske Oscar-bidrag i kategorien "Bedste udenlandske film". I 2010 spillede hun over for Thure Lindhardt i komedien Sandheden om mænd, og i 2012 var hun med i En kongelig affære.

Hendes helt store folkelige gennembrud kom med hovedrollen som Fie i TV 2s dramaserie Badehotellet i 2014, som hun dog valgte at forlade efter fem sæsoner. I de følgende sæsoner nævnes Fie kun, da hun i seriens univers er flyttet til England og har fået børn.

Baggrund 
Hun er datter af skuespillerparret Karen-Lise Mynster og Søren Spanning samt lillesøster til filmfotograf Jesper Spanning.

Mynster har studeret litteraturvidenskab på Syddansk Universitet. Hun har tidligere dannet par med filminstruktør Nikolaj Arcel. Siden foråret 2016 har hun været kærester med forfatteren og digteren Andreas Pedersen. Til dagligt bor hun med sin forlovede på Vesterbro.

Filmografi

Film

Tv-serier

Tegne- og animationsfilm

Referencer

Eksterne henvisninger 
 

Personer fra Frederiksberg
Skuespillere fra Danmark
Studenter fra Sankt Annæ Gymnasium
Alumni fra Syddansk Universitet
Museumsbanen Maribo-Bandholm

Museumsbanen Maribo-Bandholm er en veteranbane beliggende på strækningen Maribo-Bandholm. Det er Danmarks ældste veteranbane, etableret i 1962, da Dansk Jernbane-Klub (DJK) indledte driften med museumstog mellem de to byer Maribo og Bandholm.

Ved stiftelsen af Dansk Jernbane-Klub i 1961 var nogle af målene at bevare jernbanemateriel fra privatbanerne og at vise noget af dette i drift. Man havde udset sig resterne af Sorø-Vedde Banen fra Sorø station (statsbanestationen) til Sorø Bystation – en strækning på 2,6 km. Forhandlingerne mellem foreningen, statsbanerne og Sorø turistforening bød på adskillige vanskeligheder og da Lollandsbanens daværende direktør Søren D. Brandt gav mulighed for at køre på landets første privatbane fra Maribo til Bandholm på gode vilkår, slog foreningen til. Man havde også sikret sig forkøbsret til en personvogn NPMB C31 og en post- og bagagevogn NPMB E41 fra Næstved-Præstø-Mern Banen (NPMB), der stod foran lukning.

Driften indledtes med damplokomotivet Faxe fra Østsjællandske Jernbaneselskab (ØSJS) og bl.a. de førnævnte vogne. Kørslen er efterhånden udvidet, så det frivillige ulønnede personale, der driver banen, efterhånden leverer 50-60 årlige driftsdage med plantog efter fast køreplan og bestilte særtog til udflugter af forskellig art.

Restaurering, vedligeholdelse og drift af Museumsbanens er baseret i Maribo i den gamle rundremise opført 1918-1924, der af Museumsbanen er blevet suppleret med en vognhal til beskyttelse af det restaurerede jernbanemateriel.

Hovedbygningen på Bandholm Station blev fredet i 1972 og overtaget af Museumsbanen i 1984. Siden har stationen og dens omgivelser gennemgået en omfattende renovering så Museumsbanen i dag kan præsentere et ganske originalt stationsmiljø fra omkring 1920; inde med ventesal, billetsalg og stationskontor og ude bl.a. med varehus, signaler og vandkran mm.

Museumsbanens samling af lokomotiver og vogne er meget omfattende (omkring 55 enheder primært fra landets privatbaner) og spænder fra 1869 (personvognen – grevens salonvogn – MBJ A1 fra Maribo-Bandholm Jernbanes åbning) til 1935. Kupevognen ØSJS D11 og pakvognen ØSJS E26 udgør sammen med damplokomotivet KIØGE et helt lille tog fra åbningen af ØSJS i 1879. Banen råder også over hvad der anses for verdens ældste køreklare diesellokomotiv LJ M1 fra 1921.

Eksterne henvisninger 

 Museumsbanens hjemmeside

Galleri 

Veteranjernbaner i Danmark
Jernbaneselskaber i Danmark
Lolland
Oder-Havel-Kanalen

Oder-Havel-Kanalen er en kanal i den tyske delstat Brandenburg. Den er bygget mellem 1908 og 1914, og blev oprindelig kaldt Hohenzollern Kanalen. Den går fra byen Cedynia i nærheden af Szczecin ved floden Oder på grænsen mellem Tyskland og Polen til floden Havel (som er en biflod til Elben), i nærheden af Berlin. Den er 82.8 km lang, og 33 m bred.

Eksterne henvisninger 

Kanaler i Tyskland
Christian Brøns

Christian Brøns Petersen (født 24. januar 1977 i Kagerup, Helsinge) er en dansk sanger. Han deltog i den første sæson af Big Brother i 2001. Hans første album Du Kan Gøre Hvad Du Vil indholdt sangen af samme navn, som blev hans gennembrud. Albummet og titelnummeret indbragte ham adskillige nomineringer og musikpriser. Han har indspillet en del danske coverversioner af den svenske musiker Patrik Isaksson, og har også indspillet sange med ham.

Karriere 
Christian deltog i TvDanmarks realityprogram Big Brother i 2001. Han forlod programmet i protest. Kort efter fik han en pladekontrakt med Spin Music. Titelsangen fra albummet Du Kan Gøre Hvad Du Vil blev hurtigt en landeplage, og blev senere kåret som "Årets lytterhit" ved P3 Guld i 2001. "Du Kan Gøre Hvad Du Vil" er en coverversion af "Du får göra som du vill", skrevet af Patrik Isaksson i 1999. Albummets anden single, "Tilbage Hvor Vi Var" var en duet med netop Isaksson, og blev ligeledes et stort hit. For albummet, der var produceret af Chief 1 og solgte over 80.000 eksemplarer, fik Christian Brøns to Danish Music Awards for" Årets nye navn" og "Årets bedste popalbum" i 2002. 

Opfølgeren Velkommen til Begyndelsen kom i efteråret 2002 og solgte guld. I 2006 udgav han sit tredje album, Turist. Det modtog tre ud af seks stjerner i musikmagasinet GAFFA. Brøns tog efterfølgende et par år væk fra rampelyset. I oktober 2010 vendte han tilbage med albummet Det Løser Sig, som blev udgivet på ArtPeople. Udgivelsen blev fulgt op af en turné. Albummet modtog kun to ud af seks stjerner i GAFFA.

Brøns deltog i Dansk Melodi Grand Prix 2012 med sangen "Venter", der var en duet med Patrik Isaksson, og er skrevet i samarbejde med Rune Braager. Den opnåede en samlet tredjeplads i konkurrencen. Den 23. januar 2012 udkom Brøns' femte studiealbum, Under Overfladen på Black Pelican og Sony Music. Dette album modtog tre ud af seks stjerner i GAFFA.

Diskografi

Albums 
 Du Kan Gøre Hvad Du Vil (Spin Music, 2001)
 Velkommen til Begyndelsen (Universal, 2002)
 Turist (Yessir Music, 2006)
 Det Løser Sig (ArtPeople, 2010)
 Under Overfladen (Black Pelican/Sony, 2012)

Singler 
 "Du Kan Gøre Hvad Du Vil" (2001), DK #1
 "Tilbage til hvor vi var" (feat. Patrik Isaksson) (2001) DK #1
 "Mød Dig Selv" (2002) DK #4
 "Min Fremtid" (2002) DK #3
 "Mind mig om" (2003) DK #5
 "Ta' mig med" (2003) DK #6
 "Bedst når vi er to" DK #36
 "Venter" (feat. Patrik Isaksson) (2012), DK #9
 "Nu Gi'r det Mening" (2014)
 "Hold om mig" (2020) (sammen med Anna David)
 "Mona Lisa" (2022) (sammen med Anna David)

Referencer

Eksterne henvisninger 
 
 
 

Personer fra Helsinge 
Sangere fra Danmark
Deltagere ved Dansk Melodi Grand Prix 2012
Deltagere i Big Brother (Danmark)
Haskalah

Haskalah, jfr. maskilim – hebr.: uddannelse, oplysning – den jødiske oplysningsbevægelse, som ca 1750-1880 i takt med jødernes emancipation søgte at udbrede moderne europæisk uddannelse og sekulære ideer blandt jøderne i Europa.

Jødedom
Filmværksted

Filmværksted er et populært begreb i Danmark for selvejende institutioner, der yder støtte til talenter, der ønsker at eksperimentere med filmens verden og få fodfæste i denne branche.
Der er i øjeblikket tre filmværksteder i Danmark, i henholdsvis Odense, Århus og København. 

Det er filmværkstedernes opgave at finde og udvikle talenter inden for filmbranchen, som kan være med til at fremme den danske filmscene.

Film i Danmark
Straffelovens § 264 d

Straffelovens § 264 d er en væsentlig del af straffelovens værn mod krænkelser af privatlivets fred. Bestemmelsen forbyder uberettiget videregivelse af private meddelelser og billeder.

Paragraffens anvendelse
Følgende kan nævnes som eksempler på, hvad der normalt vil være beskyttet:
Interne familieforhold (sml. TFDP 1979.339 f.), seksualforbindelser, forlovelser, skilsmisser og sygdom (sml. U1998.1036 V og U 1991.194 Ø), selvmord, selvmordsforsøg, private stridigheder, indtægtsforhold, skatteforhold og insolvens.

Persondatalovens opregning af, hvilke oplysninger, der normalt ikke må registreres, kan tillige give en vis vejledning om, hvad lovgivningsmagten har anset for at være særligt "følsomt". I § 7 nævnes: "[...]racemæssig eller etnisk baggrund, politisk, religiøs eller filosofisk overbevisning, fagforeningsmæssige tilhørsforhold og oplysninger om helbredsmæssige og seksuelle forhold". I øvrigt fastsættes typen af oplysninger i retspraksis og kan også omfatte fødselsdato og CPR-nummer.

Videregivelsen vil som udgangspunkt altid være uberettiget, hvis der ikke foreligger eksplicit samtykke fra personen, som oplysningerne vedrører.

Det er uden betydning for forbrydelsen, om oplysningerne er sande eller ej. Spredes usande oplysninger af den type, som bestemmelsen omfatter, straffes på samme måde, som hvis oplysningerne var sande.

Lovteksten
"Straffeloven § 264 d. Med bøde eller fængsel indtil 6 måneder straffes den, der uberettiget videregiver meddelelser eller billeder vedrørende en andens private forhold eller i øvrigt billeder af den pågældende under omstændigheder, der åbenbart kan forlanges unddraget offentligheden. Bestemmelsen finder også anvendelse, hvor meddelelsen eller billedet vedrører en afdød person."

Kilder og henvisninger 

Vagn Greve mf.: Kommenteret straffelov, Speciel del. Jurist- og Økonomforbundets Forlag, 8. omarbejdede udgave, 2005.
Peter Blume & Janne Rothmar Herrmann: Ret, privatliv og teknologi, Jurist- og Økonomforbundets Forlag, 2. Udgave, 2010

Straffelovsovertrædelser
Alexandria (Virginia)

Alexandria er en by i delstaten Virginia beliggende på Potomacfloden nær Washington, D.C. Byens indbyggertal er .

Byen blev grundlagt i  og er opkaldt efter to rige handelsmænd, brødrene Alexander.

Referencer

Eksterne henvisninger 

 Alexandrias hjemmeside 

Byer i Virginia
Cronborg

Cronborg var en dansk fregat (1781-1801), der løb af stablen d. 10 juli 1781 og forliste under Slaget på Reden d. 2. april 1801.
Chef om bord var premierløjtnant J.E. Hauch, som dræbtes under slaget.

Fregatter fra Danmark
Englandskrigene
Volkswagen Crafter

Volkswagen Crafter (typenummer 2E/2F) er et erhvervskøretøj fra Volkswagen.

Den findes som kassevogn, minibus og ladvogn. Motoren er en 2.5 liter TDI turbodiesel motor, som fås i 4 versioner med hhv. 88, 109, 136 og 163 hk.

Crafter erstattede ved introduktionen Volkswagen LT, og dækker vægtklasserne fra 3 til 5 tons. Ligesom sin forgænger laves den i samarbejde med Mercedes-Benz.

Billeder

Motorprogram

Eksterne henvisninger 

 Den danske importørs side om Crafter

Crafter
Varebiler
Minibusser
Baghjulstrukne biler
Biler introduceret i 2006
Biler fra 2000'erne
Biler fra 2010'erne
Crafter
Ib Lucas

Ib Lucas (født 9. november 1946 i København) er en dansk forfatter og lektor på Sankt Annæ Gymnasium i dansk og dramatik.

Karriere 
Ib Lucas debuterede som forfatter i 1981 med novellesamlingen Når virkeligheden flimrer. Derefter fulgte novellesamlingen Lystens labyrinter og romanerne Maskepi, Playback, Aftalt spil og Silhuetter. Den sidste blev filmatiseret af Henning Carlsen under titlen I wonder who's kissing you now (1998). I 2008 udgav han spændingsromanen Manden på tapetet, hvori der fremsættes en opsigtsvækkende hypotese om forholdet mellem Tycho Brahe og Shakespeare.

Ib Lucas har skrevet noveller til en række antologier, tidsskrifter og radio og har vundet flere novellekonkurrencer, deriblandt i (Politiken 1979, Dansklærerforeningen 1985, Aftenposten). 

Derudover har han skrevet tv-spil, tv-satire og bidraget til tv-serier, bl.a. tre afsnit til Hotellet (2002). Han har også virket som dramaturg (Den store badedag og Lykkevej). Sammen med Anne McClymont har han udgivet Ny dansk dramatik (1998) og Samtaler om Ci-vi-li-sa-tion (2000). Han er desuden bidragyder til Dansk Litteraturs Historie bind 5 (2007).

Eksterne links 
 Ib Lucas – biografi fra litteratursiden.dk 

Personer fra København
Novelleforfattere fra Danmark
Dansksprogede forfattere fra Danmark
Faldstamme

Faldstammer er et lodret afløbsrør, der sikrer afløb fra boliger i flere etager, eksempelvis et 2-planshus med bad på øverste etage eller fra boliger i en etageejendom.
Faldstammer anvendes til transport af spildevand, typisk fra ejendommens køkken og bad, til kloakken.

Se også 

Sanitet
Norbert Van Houten

Norbert Van Houten er en fiktiv person i tv-serien The Simpsons. Han vil gerne kaldes for "Zack" og er Milhouses danske onkel. Han er kun med i ét enkelt afsnit, som hedder Little Orphan Millie, hvor han passer på Milhouse efter at Milhouses forældre er forsvundet på havet. Han er ligner til forveksling Indiana Jones.

Figurer i The Simpsons
Kosovos flag

Kosovos flag blev officielt taget i brug 17. februar 2008 da Kosovo erklærede sin selvstændighed. Flaget består af et kort over Kosovo under seks stjerner på mørkeblå baggrund. Flaget blev valgt af Kosovos parlament efter en konkurrence hvor 993 forslag blev vurderet. 

Flag
Flag fra Europa
Lüdenscheid

Lüdenscheid er en by i Tyskland, nærmere bestemt i Nordrhein-Westfalen. I 2022 har byen 71.865 indbyggere, og et areal på 86,73 km².

Henvisninger 

Byer i Nordrhein-Westfalen
Hanse
X-Men: Evolution

X-Men: Evolution var en animeret tv-serie, der blev vist på Cartoon Network. Serien er lavet over Marvel Comicss tegneserie X-Men.

Figurer 
 Cyclops (Scott): En af dem på Xavier-instituttet og har et forhold til Jean Grey, og det er ofte ham der holder styr på de andre og redder dem ud af kniber. Har briller på fordi at ellers kommer der laserstråler ud af hans øjne.
 Jean Grey: En af dem på Xavier-instituttet og har et forhold til Scott. Hendes evner er at kunne læse andre folks tanker bruge telekinese og lave et uigennemtrængeligt skjold samt kan hun kontrollere alle ting med sine telepatiske evner 
 Spyke (Evan Daniels): En af dem på Xavier-instituttet og han tante storm bor også på instituttet. Han skater tit på skaterbanen. Han har evnen til at skyde pigge ud af hans hud.
 Wolverine (Logan): En af dem på Xavier-instituttet og kører ofte rundt på motorcykel. Hans evne er at han kan hæve skarpe klør ud af hans hånd. Han har et adamantium-skelet.
 Storm (Ororo): En af dem på Xavier-instituttet og er tante til Evan (Spyke). Har evnen til at styre vejret.
 Rogue: En af dem på Xavier-instituttet. Går med handsker fordi hun har evnen til at blive de mennesker hun røre ved. hun får deres tanker, evner og følelser i en kortere periode, og dem hun rører bliver efterladt besvimede.
 Shadowcat (Kitty): En af dem på Xavier-instituttet. Kommer tit op og skændes med Nightcrawler. Hun har evnen til at gå igennem objekter.
 Nightcrawler (Curt): En af dem på Xavier-instituttet. Er blå og har tre fingre men professor Xaviar gav ham et bælte så han kan skifte udsende til at normalt menneske. Blev efterladt som hittebarn på et dørtrin. Kommer tit op og skændes med Kitty. Han har evnen til at transporter sig med tankens kraft og er meget adræt.
 Professor Xavier: Lederen af instituttet. Hjælper med at opspore mutanter og få dem med på holdet. Sidder i kørestol. Har evnen til at læse og slette folks tanker og styre dem.
 Magneto: Lederen af det onde og vil bruge mutanterne til at forvandle alle andre til mutanter da mutanter er upopulære.
 Beast: Arbejder på Xavier-instituttet. Er blevet forvandlet til et behåret blåt monster.

Danske stemmer 
 Wolverine – Christian Damsgaard
 Jean - Cecilie Stenspil
 Nightcrawler – Mathias Klenske
 Shadowcat - Sara Poulsen

Eksterne henvisninger 
 

Animerede tv-serier
Animerede tv-serier fra USA
Evolution
Amerikanske tv-serier fra 2000'erne
Ydre London

Ydre London (engelsk Outer London) er et navn på den del af Greater London som ligger uden for den gamle London by, indre London. De tyve bydele i ydre London blev indlemmet i Greater London i 1965, og hørte tidligere til andre grevskaber (counties). Undtaget er North Woolwich, som også før 1965 var en del af London.

Bydelene er: Barking and Dagenham, Barnet, Bexley, Brent, Bromley, Croydon, Ealing, Enfield, Haringey, Harrow, Havering, Hillingdon, Hounslow, Kingston upon Thames, Merton, Newham, Redbridge, Richmond upon Thames, Sutton og Waltham Forest

Specielt i forbindelse med befolkningsstatistik bruges en anden definition på ydre London: uden Newham og Haringey, men med Greenwich. Det gør det lettere at sammenligne tal før og efter omstruktureringen i 1965.

Greater London
Grumme eventyr med Billy og Mandy

Grumme eventyr med Billy og Mandy eller bedre kendt som bare Billy og Mandy er lavet af Maxwell Atoms og er en amerikansk tegnefilmsserie som kører på Cartoon Network. De to børn Billy og Mandy er hovedpersonerne. De har manipuleret med Manden med leen, som de kalder Grum, så han bliver nødt til at være deres ven.

Vigtige personer 
 Grum (Stemme af Kristian Boland): Manden med leen, der er over 10.000 år gammel.
 Billy (Stemme af Troels Walther Toya): En dum lille dreng med en meget stor næse, som alle syntes er irriterende. Han har en IQ på -5.
 Mandy (Stemme af Sara Poulsen): Billys ven, selvom hun konstant er led ved ham. Hun er en lille lyshåret pige, men er slet ikke som andre små piger.
 Harold (Stemme af Caspar Phillipson): Billys far, der ligesom Billy heller ikke er særlig kvik.
 Gladys (Stemme af Puk Scharbau: Billys mor. Gladys er meget bange for Grum og besvimer i mange episoder når hun ser ham.
 Irwin (Stemme af Vibeke Dueholm): Billys meget nørdede bedste ven, der prøver hårdt på at være sej, så han kan score Mandy.
 Mr.Snuggles: Billys hamster.
 Jeff (Stemme af Jan Tellefsen): en stor edderkop, som tror Billy er hans far. Billy der både hader ham og er meget bange for ham. Faktisk ønsker Billy Jeff død.
 General Ar (Stemme af Troels Walther Toya): Billys nabo, der har en meget begivenhedsrig fortid og er ekstremt glad for sin have.
 Milkshake: Billys kat.
 Eris (Stemme af Vibeke Dueholm): Gudinde for kaos. Hun skaber problemer for Billy, Mandy og Grum.
 øvrige stemmer af Caspar Phillipson, Vibeke Dueholm, Puk Scharbau, Michael Elo, Jan Tellefsen, Christian Dahlberg

Stemmer 
I den amerikanske version af serien har følgende bl.a. lagt stemmmer til seriens figurer:
 Dee Bradley Baker
 Diedrich Bader
 Rachael MacFarlane
 "Weird Al" Yankovic
 Kurtwood Smith

Den danske version har stemmer af bl.a.
 Troells Walther Toya – Billy 
 Caspar Phillipson – Billys far
 Esben Pretzmann – Fred Fredburger
 Troells Walther Toya – General Ar
 Kristian Boland – Grum
 Vibeke Dueholm – Irwin
 Sara Poulsen – Mandy
 Marie Schjeldal – Mindy
 Caspar Phillipson
 Puk Scharbau
 Kristian Boland
 Michael Elo

Kilder

Eksterne henvisninger 

 

Animerede tv-serier fra USA
Amerikanske tv-serier fra 2000'erne
Tv-programmer fra Cartoon Network
Smukkere med tiden

Smukkere med tiden er Lars Lilholt Bands tyvende album og er udgivet i 2008.

Spor 
 Victoria
 Du er min hjertenskær
 Kun en tanke væk
 Freja
 Jeg bliver smukkere med tiden
 Van Gogh
 Vi lever jo i lånte fjer
 Mellem dig og mig
 Den gule mandolin
 Blufærdighedsvej
 Lad trommerne tale
 København brænder
 Gi' mig "whisky in the jar"

Musikere 
 Lars Lilholt
 Gert Vincent
 Tom Bilde
 Klaus Thrane
 Eskild Dohn
 H.C. Röder Nielsen

Kilder

Eksterne henvisninger 
Albummets officielle hjemmeside 

Album fra 2008
Lars Lilholt Band-album
Jamie Lee Curtis

Jamie Lee Haden-Guest, baronesse Haden-Guest (født 22. november 1958 i Los Angeles, California, USA) er en amerikansk skuespillerinde, som har medvirket i et større antal film.

Hun har modtaget en lang række priser, herunder Oscar for bedste kvindelige birolle for sin medvirken i Everything Everywhere All at Once og har været nomineret til seks Golden Globes, hvoraf hun har vundet to. Derudover har hun været nomineret til to BAFTA-priser (vandt den ene gang), en Emmy og en Screen Actors Guild Award, og derudover har hun en stjerne på Hollywood Walk of Fame.

Biografi 
Jamie Lee Curtis er datter af skuespillerne Janet Leigh og Tony Curtis. Hun fik sin store debut i 1978, da hun fik rollen som Laurie Strode i Halloween. Efter at være blevet berømt for roller i film som Bossen og Bumsen (1983), Perfect (1985) og Fisken de kaldte Wanda (1988), medvirkede i en af de største actionfilm (målt på omsætning) nogensinde, True Lies (1994), hvor hun vandt en Golden Globe for sin optræden. I 1998 medvirkede hun i Halloween H20: 20 Years Later, hvor hun igen spillede rollen, som gjorde hende berømt tilbage i 1978. I 1984 blev Curtis gift med instruktøren Christopher Guest, med hvem hun har to adoptivbørn. I 1996 blev hun baronesse og dermed en del af den britiske adel, da hendes mand arvede sin afdøde faders baroni (Baroniet Haden-Guest i Great Saling, Essex) og den dertil hørende adelige barontitel (baron Haden-Guest). Eftersom Curtis' og mandens to børn er adopterede, kan de ikke arve deres faders barontitel.

Kendte honorarer 
 Halloween: Resurrection (2002)	$ 3.000.000
 Halloween II (1981)			$ 100.000
 Halloween (1978)			$ 8.000

Filmografi (udvalg) 
 Everything Everywhere All at Once (2022)
 Knives Out - Var det mord? (2019)
 Halloween (2018)
 You again (2010)
 Hjælp, det er jul! (2004)
 Freaky Friday (2003)
 Halloween: Resurrection (2002)
 Virus (1999)
 Halloween: H20 - tyve år senere (1998)
 Bidske bæster (1997)
 My Girl 2 (1994)
 Livsfarlig løgn (1994)
 Forever young (1992)
 My girl - min første kærlighed (1991)
 Blue Steel (1989)
 Fisken de kaldte Wanda (1988)
 Nicky & Gino (1988)
 Ungt blod (1984)
Bossen og bumsen (1983)
 Maskernes nat 2 (1982)
 Tågen (1980)
 Blodig midnat (1979)
 Halloween (1978)

Kilder 
 Barry Leger
 

Skuespillere fra Californien
Adelige
Personer fra Santa Monica
Amerikanere i 1900-tallet
Amerikanere i 2000-tallet